
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«8» чэрвеня 2023 г.
	        № 10
	                        г. Сочы



Аб выніках маніторынгу выканання плана першачарговых мерапрыемстваў па лічбавізацыі грузавых чыгуначных перавозак у інтарэсах развіцця гандлёва-эканамічнага супрацоўніцтва паміж Еўразійскім эканамічным саюзам і яго дзяржавамі-членамі, з аднаго боку, і Кітайскай Народнай Рэспублікай, з другога боку
Прыняўшы да ведама даклад Еўразійскай эканамічнай камісіі аб выніках маніторынгу выканання плана першачарговых мерапрыемстваў па лічбавізацыі грузавых чыгуначных перавозак у інтарэсах развіцця гандлёва-эканамічнага супрацоўніцтва паміж Еўразійскім эканамічным саюзам і яго дзяржавамі-членамі, з аднаго боку, і Кітайскай Народнай Рэспублікай, з другога боку, зацверджанага распараджэннем Еўразійскага міжурадавага савета ад 20 жніўня 2021 г. № 17 (далей адпаведна – даклад, план мерапрыемстваў):
1. Урадам дзяржаў – членаў Еўразійскага эканамічнага саюза з удзелам Еўразійскай эканамічнай камісіі:
забяспечыць да 2026 года рэалізацыю плана мерапрыемстваў з улікам вывадаў, якія ўтрымліваюцца ў дакладзе;
працягнуць супрацоўніцтва з Кітайскай Народнай Рэспублікай па пытанні лічбавізацыі грузавых перавозак, у тым ліку з мэтай рэалізацыі мерапрыемстваў, прадугледжаных раздзелам «Лічбавізацыя транспартных калідораў» плана («дарожнай карты») па развіцці гандлёва-эканамічнага супрацоўніцтва паміж Еўразійскім эканамічным саюзам і яго дзяржавамі-членамі, з аднаго боку, і Кітайскай Народнай Рэспублікай, з другога боку, прынятага 16 лютага 2023 г. Сумеснай камісіяй, заснаванай у адпаведнасці з артыкулам 12.1 Пагаднення аб гандлёва-эканамічным супрацоўніцтве паміж Еўразійскім эканамічным саюзам і яго дзяржавамі-членамі, з аднаго боку, і Кітайскай Народнай Рэспублікай, з другога боку, ад 17 мая 2018 года.
2. Еўразійскай эканамічнай камісіі інфармаваць Еўразійскі міжурадавы савет у I паўгоддзі 2024 г. і далей штогод аб ходзе рэалізацыі планаў, указаных у пункце 1 гэтага распараджэння.
3. Гэта распараджэнне ўступае ў сілу з даты яго прыняцця.


	Члены Еўразійскага міжурадавага савета:


	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

